O guepardo (Acinonyx jubatus), tamién clamau chita[1] (d'o sánscrito a traviés de l'arabe, igual que l'anglés cheetah), ye un miembro atipico d'a familia d'os félidos. Ye o solo representant vivo d'o chenero Acinonyx. Caza gracias a la suya vista y a la suya gran velocidat. Ye l'animal terrestre mas veloz, ya que aconsigue una velocidat punta entre 95 y 115 km/h en corritas de dica 400-500 metros.[3][4][5][6] As fembras pueden tener dica cinco cachorros por camada. A suya presa prencipal ye a gacela de Thomson.